Zápis

detí do Materskej školy Ulica D.Štúra č.2116/36 Sereď a jej elokovaných pracovísk Fándlyho 752, Cukrovarská 730, Pažitná 1016/35

na školský rok 2019/2020

V zmysle § 59 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov, v súlade s § 3 ods. 1 vyhlášky MŠ SR č. 306/2008 Z. z. o materskej škole v znení vyhlášky č. 308/2009 Z. z.  a v znení § 24 zákona NR SR č. 355/2007 Z. z.  o ochrane, podpore a rozvoji verejného zdravia a o zmene a doplnení niektorých zákonov riaditeľka Materskej školy D.Štúra 2116/36 Sereď zverejňuje po dohode so zriaďovateľom miesto a termín podávania žiadostí zápisu detí do materskej školy k školskému roku 2019/2020.

***Termín:***

**Zápis detí na školský rok 2019/2020 sa bude konať v dňoch** **02.05.2019 (štvrtok) – 15.05.2019 (streda)**

***Miesto a čas podávania žiadostí:***

**Materská škola D.Štúra č. 2116/36 v Seredi v čase prevádzky materskej školy od 6,30 do 16,30 hod.**

***Forma a priebeh zápisu:***

Žiadosť o prijatie dieťaťa do materskej školy na predprimárne vzdelávanie poskytne materská škola a jej elokované pracoviská, možno si ho stiahnuť na webovej stránke školy **msdsturasered**

Vyplnenú žiadosť, ktorej súčasťou je aj potvrdenie zdravotného stavu dieťaťa lekárom odovzdá zákonný zástupca v sídle riaditeľstva materskej školy na ulici D.Štúra vo vyššie uvedenom termíne. Dátum potvrdenia od lekára nesmie byť starší ako dátum podania žiadosti. Ak ide o dieťa so špeciálnymi výchovno – vzdelávacími potrebami, zákonný zástupca predloží aj vyjadrenie príslušného poradenského zariadenia.

Podmienky prijímania:

Do materskej školy sa prijímajú:

* prednostne deti, ktoré dovŕšili piaty rok veku (k 31.08. 2019),
* deti s odloženým začiatkom plnenia povinnej školskej dochádzky,
* deti s dodatočne odloženým začiatkom povinnej školskej dochádzky,
* deti, ktoré dovŕšili tretí rok veku (k 31.08. 2019).

Ďalšie podmienky prijímania určené riaditeľkou školy po prerokovaní v pedagogickej rade:

* deti, ktorých súrodenec navštevuje našu MŠ,
* deti, ktoré majú termín nástupu 1.septembra 2019.

Dieťa pri nástupe do materskej školy by malo ovládať základné hygienické návyky

( používanie WC, nemať plienky).

v Seredi dňa 15.04.2019 Beata Lukáčová, riaditeľka MŠ